**Vitranc 1631 m**

**v soboto, 11. 9. 2021**

|  |  |
| --- | --- |
| * Balkon Triglavskega narodnega parka - Vitranc, vrh nad smučiščem. Ime je dobil po Vitrancu, sivolasemu, sivobrademu sodniku, ki je iz teh krajev izgnal Bedanca. Ko se bomo sprehajali po gorskih stezah in planotah, naj nas spremlja Kekčeva židana volja, nasmeh in predvsem… spoštovanje do narave. Vabljeni, da se pridružite potepanju Mladinskega odseka PD Krka Novo mesto. | |
| ODHOD:  TURA:  POVRATEK:  OPREMA:  HRANA IN PIJAČA:  CENA:  PRIJAVE IN INFORMACIJE:  VODENJE: | | Ob 7. uri s postajališča pri **Tušu**. Z osebnimi vozili se bomo peljali do parkirišča ob jezeru Jasna v Kranjski Gori.    S parkirišča se vrnemo nazaj proti Kranjski Gori do jeza pri elektrarni, kjer se usmerimo na stezo, ki se nadaljuje vodoravno ob reki Pišnici. Po nekaj metrih prečimo strugo in pot nas pripelje v gozd, kjer nas steza v okljukih povede do razgledne točke, s katere se nam odpre lep pogled na Martuljško skupino gora. Pot nato preči pobočja proti kranjskogorskim smučiščem. Ko se ponovno vzpne, ji sledimo do Velikega Vratnika – razgledišča na Kranjsko Goro in jezero Jasna. Sledimo stezi, ki nas pripelje pod Mojčin dom na Vitrancu, do katerega ni več daleč. Sestopili bomo mimo Bedančevega doma v Kranjsko Goro. Hoje bo za 5 ur.  Domov se bomo vrnili v popoldanskih urah.  Potrebovali boste dobro obutev - visok čevelj, primerna oblačila glede na vremensko napoved. Priporočamo tudi pohodne palice.  Hrana in pijača sta iz nahrbtnika, lahko pa tudi v Mojčinem domu na Vitrancu.  Prevoz z osebnimi vozili, stroški se razdelijo med osebe v vozilu.  Najkasneje do četrtka, 9. 9. 2021  *\* po elektronski pošti:mojca.tisovec@gmail.com,*  *\* pri mentorjih po šolah*  *\* na GSM: Mojca 051 385 015 .*  Pohod bova vodila Mojca in Marko ter vodniki in mentorji PD Krka Novo mesto.  Ukrepi zaradi covida 19: Vsi, ki niste zdravi, ostanite doma. S sabo imejte masko, lahko tudi razkužilo. | |
|  | | | |

**Pojdimo skupaj varno v gore!**

Za Planinsko društvo Krka Novo mesto pripravila Diana.